Angst, etwas zu verpassen

Die **Ongschd, ebbes zu vabasse** (uff Englisch *Fear of missing out* unn deswesche a korz *FOMO*) ischä Form vunde gsellschafdlische Ongschd, B'glemmung odda Bsorschnis. Do hawwen die Laid s'Gfiehl, dasse was naijes, uugwähnlisches odda b'friedischndes vabasse dun. Bai monsche aaded des inä zwonghafdi Sorsch aus imma uffm Laufende zu blaiwe unn kummd unn vaschdergd sisch bsondas midde Teschnologije wiem Handy, Tablets oddade sozijale Nedzwerg. Do kummd de Wunsch uff, odauwand midde onnare in Vabindung zu blaiwe um middzukrische, was die so draiwen. FOMO werd a gseje, als ä Ongschd vor Raije, was zude Sorsch fiehre konn, dassma jo ä Geleschnhaid fa ä sozijale Agzijon, ä naiji Erfahrung odda ebbes brofidables vabasse kend. S'isch die Ongschd, dass womma sisch entschaide dud, nedd midzumache, dass des donn grad des falsche isch.

Sozijale Nedzwerg schaffen viele Meschlischkaid fa FOMO. Do werren endlose Meschlischkaide fa Agdivideede unn sozijale Oisedz g'bode. Des bringd ä psischologischi Abhengischkaid vunde sozijale Nedzwerg, was zu Ängschd  unn zu FOMO odda soga zuna uugsunde B'nudzung vum Indaned fiehre konn. Vum FOMO werd a gsachd, dasses 'n schleschde Oifluss uff die gaischdisch Gsundhaid unn uffs Wohlbfinde hodd. Währends baide Gschleschda kän Unnaschied hodd, sinn jingare Laid unna 24 Johr ofelischa unn je g'bildeda sesinn umso ofelischa sinnse a fa FOMO.

## Gschischd
FOMO isch s'ersche mol 1996 vum Dr. Dan Herman b'nonnd worre, wun Schbezijalischd va Vamaagdung isch. De Dan Herman hodd im Uffdrach vum Adam Bellouch gforschd unn im Johr 2000 donn im „Journal of Brand Management“ die erschd wisseschafdlische Erwed zu FOMO vaeffendlischd.

Der Patrick J. McGinnis hodde B'griff FOMO oigfierd unn hoddn 2004 als Op-Ed, alla als Mänung in „The Harbus“ g'bräschd, em Magazin vunde Harvard Business School. De Adiggl hodd keese „Social Theory at HBS: McGinnis' Two FOs“ unn hodd sisch uffs vawonde „Fear of a Better Option“ (FOBO) (uff daidsch „Ongschd, dasses noch was bessares hodd“) unn Roll vun FOBO im sozijale Lewe vunde Schul b'zoche. De Urschbrung vun FOMO isch a uffde Harbus-Addigl vum Joseph Reagle vun 2004 zurigg'gfierd worre.

## Gschäfd
Werwe- unn Vamagdungs-Komponje kennen FOMO inna Schdradegie vaschderge. Baisbiel sinn vun AT&T des "Don't be left behind" (uff daidsch „baß uff, dass nedd uffde Schdregg blaibschd“) Komponje, vun Duracell die Powermat-Komponje "Stay in charge" (uff daidsch „Blaib g'laade“) odda die „Sunrise“-Komponje vun Heineken. Die „Sunrise“-Komponje hodd dodruff abg'zield, dass die Laid uffna Party nedd iwwamäßisch dring'gn, um des Beschde vunde Party nedd zu vabasse, onschdadd vunde gsundhaidlische Gfahre zu schbresche.

## Gugschd a uff
* Konstantin Nowotny: *FoMO ist voll POMO: Viele werden von der Angst, etwas zu verpassen, in die Abhängigkeit getrieben,* in „Dschungel“, Beilage zu Jungle World, 32, 9. August 2018, S. 8–11 (online).
* Jon D. Elhai, Haibo Yang, Christian Montag, Fear of missing out (FOMO): overview, theoretical underpinnings, and literature review on relations with severity of negative affectivity and problematic technology use, Braz. J. Psychiatry, 43(2), São Paulo, Mar./Apr. 2021,  Epub May 11, 2020
* C. Hodkinson ‘Fear of Missing Out’ (FOMO) marketing appeals: A conceptual model, 2016, Journal of Marketing Communications, 25(1):1-24, DOI: 10.1080/13527266.2016.1234504

## Vawais